**SREDNJA TEHNIČKA PROMETNA ŠKOLA SPLIT**

Teslina 4, 21000 Split Tel/fax: 021/ 385-942; 385-903

OIB: 90359909941 IBAN: HR30 2407000 1100586248

tajnistvo@ss-tehnicka-prometna-st.skole.hr www.ss-tehnicka-prometna-st.skole.hr

KLASA: 400-04/25-01/1

URBROJ: 2181-335-01-25-1

Split, 27. siječnja 2025.

**BILJEŠKE UZ FINANCIJSKE IZVJEŠTAJE**

**Za razdoblje od 1. siječnja do 31. prosinca 2024.**

Zakonska je obveza pravnih subjekata da uz redovite financijske izvještaje po godišnjem obračunu izrade i odgovarajuće Bilješke. Bilješke predstavljaju analitički rezime poslovnog rezultata.

Srednja tehnička prometna škola, Split, OIB: 90359909941, MBS: 060158736, osnovana je prema zakonima i propisima Republike Hrvatske kao pravna osoba s javnim ovlastima.

Glavna djelatnost joj je tehničko i strukovno srednje obrazovanje.

Školu zastupa ravnatelj Josip Balić.

Osnovni cilj ovih Bilješki jest ukratko analizirati poslovanje Srednje tehničke prometne škole u protekloj 2024. godini s naglaskom na financijskim rezultatima.

Za Srednju tehničku prometnu školu izrađeni su sljedeći financijski izvještaji za obračunsko razdoblje siječanj – prosinac 2024. godine:

* Izvještaj o prihodima i rashodima, primicima i izdacima na obrascu PR-RAS,
* Izvještaj o rashodima prema funkcijskoj klasifikaciji na obrascu RAS-funkcijski,
* Izvještaj o promjenama u vrijednosti i obujmu imovine i obveza na obrascu P-VRIO,
* Bilanca na obrascu BIL i
* Izvještaj o obvezama na obrascu OBVEZE.

**Izvještaj PR-RAS** je obrazac u kojem se iskazuju ostvareni elementi koji daju poslovni rezultat Škole. Ukupni ostvareni prihodi i primici su 2.082.373,76 eura, a ostvareni rashodi i izdaci iznose 2.089.270,17 eura iz čega proizlazi da je Škola ostvarila ukupni manjak prihoda i primitaka u iznosu od 6.896,41 eura. Dodavanjem navedenog manjka prenesenom stanju iz prethodnih godina dobiva se višak prihoda Škole od 115.051,11 eura.

1. ŠIFRA 6381 – Škola je ušla u projekt Erasmus+ i sredstva koja je zaprimila za sudjelovanje u aktivnosti **„**Ključna aktivnost 2 - Suradnja za inovacije i razmjenu dobre prakse“ iznose 16.080,00 eura.
2. ŠIFRA 6393 – Budući da smo tijekom 2024. godine imali tri pomoćnika u nastavi vrijednost na ovoj poziciji je veća od vrijednosti prethodne godine.
3. ŠIFRA 6422 – Škola je u 2023. godini i polovici 2024. godine krivo knjižila prihode od zakupa školskih učionica ustanovi za obrazovanje odraslih „Maksima“, a koja obavlja djelatnost edukacije nastavnika u sklopu obrazovnog europskog programa Erasmus+. U dogovoru sa osnivačem to je ispravljeno i proknjiženo na ispravan konto 6615.
4. ŠIFRA 6631 – Škola je primila donaciju od putničke agencije za financiranje dnevnica profesora koji su pratili učenike na maturalno putovanje kojih je bilo manje u odnosu na 2023. godinu.
5. ŠIFRA 6712 – U ovoj godini nadležni proračun nije financirao nabavu računala za opremanje učionice u sklopu redovnog obrazovanja učenika.
6. ŠIFRA 3214 – Zaposlenici nisu putovali osobnim automobilom u službene svrhe.
7. ŠIFRA 3227 – Čistačice škole su nabavile novu radnu odjeću i obuću.
8. ŠIFRA 3433 – U 2024. godini je bila samo jedna isplata po sudskoj presudi za razliku 6% bruto plaće za razdoblje prosinac 2015. – siječanj 2017. te je stoga i manji iznos zatezne kamate za istu.
9. ŠIFRA 7231 – Nije bilo prodaje vozila iz auto škole.
10. ŠIFRA 422 – Nabavljena je oprema za učionice u sklopu redovnog obrazovanja učenika u upola manjem iznosu za razliku od 2023. godine.
11. ŠIFRA 423 – Nabavljen je polovni osobni automobil za obuku kandidata koji su polaznici auto škole.

**Obrazac RAS-funkcijski** za razdoblje od 1. siječnja do 31. prosinca 2024. godine popunjen je ostvarenim iznosima rashoda sa obrasca PR – RAS. Ostvareni rashodi u iznosu od 2.089.270,17 eura su raspoređeni prema funkcijskoj klasifikaciji u obrascu na šifri 0922. Srednja tehnička prometna škola je javna ustanova koja obavlja djelatnost srednjoškolskog obrazovanja, u skladu sa aktom o osnivanju škole i rješenjem Ministarstva znanosti, obrazovanja i sporta. Djelatnost Škole obuhvaća odgoj i obrazovanje mladeži za stjecanje srednje stručne spreme prometne struke, kao i obrazovanje odraslih za stjecanje srednje stručne spreme, usavršavanje za određene poslove, prekvalifikaciju i osposobljavanje. Škola obavlja i djelatnost auto škole u kojoj se osposobljavaju kandidati za polaganje vozačkog ispita B, C i D kategorije u skladu s važećim zakonskim propisima.

U ovom obračunskom razdoblju Škola je popunjavala **izvještaj P-VRIO** tako da je sadašnju vrijednost dobivene imovine u provedbi projekta e-Škole iskazala kao povećanje na šifri P018 – Proizvedena dugotrajna imovina.

**Obrazac BIL** sadrži podatke o vrijednosti imovine te obveza i vlastitih izvora na dan 31. prosinca 2024. Ukupna vrijednost imovine iznosi 3.053.137,43 eura. Stanje na računu Škole na dan 31.12.2024. godine je 128.028,34 eura, što odgovara izvatku s računa Škole.

Kod utvrđivanja rezultata rađena je korekcija rezultata. Radi se o iznosu 1.242,52 eura za koji smo umanjili račun viška prihoda poslovanja te smanjili manjak prihoda od nefinancijske imovine.

Prema Odluci o prijenosnu prava vlasništva na opremi Ministarstva znanosti i obrazovanja od 1. 1. 2024., oprema koju je Škola od CARNET-a zaprimila od 2019. – 2023. godine u projektu e-Škole u sklopu opremanja nastavnika i učionica se više ne vodi vanbilančno te ju je bilo potrebno upisati u knjigovodstvenu evidenciju Škole. Ukupna vrijednost isknjižene imovine iz izvanbilančnih zapisa iznosi 48.533,00 eura.

**U obrascu OBVEZE** su prikazane po pojedinim grupama konta kretanje obveza u 2024. godini. Ukupne obveze Škole na 31.12.2024. iznose 167.091,06 eura te su to nedospjele obveze koje dospijevaju u siječnju 2025. godine, a odnose se na obveze za zaposlene i materijalne rashode iz prosinca 2024. godine.

Ravnatelj:

Josip Balić